b"\n_START_ARTICLE_\nBatalla de Nedao\n_START_SECTION_\nAntecedents\n_START_PARAGRAPH_\nDespr\xc3\xa9s de la mort d'\xc3\x80tila, i enmig dels conflictes successoris entre el primog\xc3\xa8nit Ellak i els altres germans, diversos dels pobles vassalls germ\xc3\xa0nics que conformaven l'ex\xc3\xa8rcit dels huns es van rebel\xc2\xb7lar. Ardaric, el rei dels g\xc3\xa8pids que havia estat un dels generals m\xc3\xa9s fidels d'\xc3\x80tila, va liderar aquesta revolta en la que tamb\xc3\xa9 es van afegir els ostrogots del rei Teodemir.\n_START_SECTION_\nLa batalla\n_START_PARAGRAPH_\nL'ex\xc3\xa8rcit dels huns va ser derrotat a la riba del riu Nedao, que no ha estat identificat, i durant la batalla, o immediatament despr\xc3\xa9s, Ellak va morir.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nG\xc3\xa8pids i ostrogots obtingueren la independ\xc3\xa8ncia respecte l'imperi hun, que ja havia comen\xc3\xa7at a desintegrar-se."